Dwutlynek wōngla (CO2) – niyorganiczny zwiōnzek chymiczny. We tymperaturze pokojowyj je to bezbarwny, bezwōnny a niypalny gaz, dobrze rozpuszczalny we wodzie a ciynższy ôd powiytrza (kole 1,5 razy). Dwutlynek wōngla je produktym spolanio a ôddychanio. Je wykorzistywany bez rośliny we procesie fotosyntezy. Tworzi sie przi utlynianiu a fermyntacyji substancyji ôrganicznych. Wystympuje na grubach, cukrowniach, gorzelniach, wytwōrniach win, silosach zbożowych, browarach a studziynkach kanalizacyjnych. W mouych stynżyniach niy je trujōncy, nale we wiynkszych dwutlynek wōngla je szkodliwy do zdrowia a nawet zabijo. Jygo dziouaniy powoduje powstowaniy hiperkapni, a co za tym idzie kwasicy ôddechowyj i we nostympstwie ôbrzynku mōzgu.